Goreyê eşkerayîya peyên a AFADî heta nika 20 hezar û 318 kesan dinyaya xo bedilnaye û badê wird erdlerzanê girdan heta nika  1700 erdlerzê wirdî qewimîyayî. Çimeyê herême vanê bi hezaran kesan dinyaya xo bedilnaye la îqtîdarê AKP-MHPyî hûmara raşte eşkera nêkeno.
Wekîlê HDPyî yê Amedî Garo Paylanî badê erdlerzî zîyaretê Semsûrî kerd. Paylanî hesabê xo yê medyaya sanale de vat: ''Cenazayê ke binê xirban ra yenê vetene, zafane bê qeydkerdişî hetê nas û merdimanê înan ra yenê wedatirene. Çi heyf ke hûmara merdîyan hîna zaf a.''
